11. 6. 86 De Europæiske Fællesskabers Tidende Nr. L 156/33 KOMMISSIONENS BESLUTNING af 15. april 1986 om bemyndigelse af Det forenede Kongerige til at begrænse handelen med frø af en sort af en landbrugsplanteart (Kun den engelske udgave er autentisk) (86/228/BØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 70/457/EØF af 29. september 1970 om den fælles sortsliste over landbrugs- plantearter (1), senest ændret ved forordning (EØF) nr. 3768/85 (?), særlig artikel 15, stk. 2 og 3, under henvisning til anmodning fra Det forenede Konge- rige, og ud fra følgende betragtninger : I henhold til artikel 15, stk. 1, i nævnte direktiv er frø og plantemateriale af sorter af landbrugsplantearter, der er blevet officielt godkendt i 1983 i mindst én medlemsstat, og som også opfylder betingelserne i samme direktiv, efter den 31. december 1985 ikke længere underkastet handels- restriktioner i Fællesskabet med hensyn til sorten ; i artikel 15, stk. 2, i nævnte direktiv fastsættes det imidler- tid, at en medlemsstat efter anmodning kan bemyndiges til at forbyde handelen med frø og plantemateriale af visse sorter ; Det forenede Kongerige har anmodet om en sådan bemyndigelse for et vist antal sorter af forskellige arter ; for nogle af disse sorter, herunder sorten Tresor (almin- delig rajgræs) har Kommissionen ved beslutning 85/626/ EØF (?) forlænget den i nævnte artikel 15, stk. 1, fastsatte frist for Det forenede Kongeriges vedkommende fra den 31. december 1985 til den 31. januar 1986; Kommissionen har i mellemtiden afsluttet undersøgelsen af Det forenede Kongeriges anmodning med hensyn til denne sort ; resultaterne af undersøgelsen viser, at sorten på baggrund af de nationale regler om godkendelse af sorter i Det fore- nede Kongerige, som anvendes i forbindelse med de gældende fællesskabsregler, ikke adskiller sig fra andre godkendte sorter i Det forenede Kongerige (artikel 15, stk. 3, litra a), første tilfælde, i nævnte direktiv) ; ) EFT nr. L 225 af 12. 10. 1970, s. 1. (?) EFT nr. L 362 af 31. 12. 1985, s. 8. () EFT nr. L 379 af 31. 12. 1985, s. 23. Det forenede Kongeriges anmodning bør derfor imøde- kommes på alle punkter med hensyn til denne sort ; andre sorter er ikke mere omfattet af Det forenede Kongeriges anmodning ; de i denne beslutning fastsatte foranstaltninger er i over- ensstemmelse med udtalelse fra Den stående Komité for frø og plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Det forenede Kongerige bemyndiges til på sit område at forbyde handelen med frø af følgende sort, der er offent- liggjort i den fælles sortsliste over landbrugsplantearter for 1986 : Tresor (Lolium perenne L.). Artikel 2 Den i artikel 1 nævnte bemyndigelse vil blive tilbage- kaldt, hvis det konstateres, at betingelserne for den ikke længere er opfyldt. Artikel 3 Det forenede Kongerige giver Kommissionen meddelelse om, fra hvilken dato og efter hvilke regler det anvender bemyndigelsen i artikel 1. Kommissionen underretter de øvrige medlemsstater herom. Artikel 4 Denne beslutning er rettet til Det forenede Kongerige. Udfærdiget i Bruxelles, den 15. april 1986. På Kommissionens vegne Frans ANDRIESSEN Næstformand